ગાંધીનગર શહેર જિલ્લામાં ફેન્સી નંબર પ્લેટ લગાવીને ફરતા બાઇક ચાલકોની પણ હવે ખેર રહેશે નહીં. શહેર વિસ્તારમાં ચેઇન સ્નેચીંગ અને વાહન ચોરીના બનાવો અટકાવવાના પગલારૂપે શહેર પોલીસ દ્વારા ફેન્સી નંબર પ્લેટો લગાવીને ફરતા બાઇક ચાલકો વિરૂધ્ધ ઝુંબેશ શરૂ કરવામાં આવશે. ફેન્સી નંબર પ્લેટ લગાવેલા બાઇકો ડીટેઇન કરવામાં આવશે. તેના માટે સીસીટીવી કેમેરા નેટવર્કનો ઉપયોગ કરવામાં આવી રહ્યો છે.